
Λάρισα 26 Σεπτεμβρίου 2022

ΔΕΛΤΙΟ ΤΥΠΟΥ
CINE – ραντεβού στον κήπο του Μουσείου
Την Τετάρτη 28 Σεπτεμβρίου ολοκληρώνονται για φέτος οι προβολές γαλλικών ταινιών στον κήπο του Διαχρονικού Μουσείου. Οι προβολές διοργανώνονται από την Εφορεία Αρχαιοτήτων Λάρισας σε συνεργασία με το Γαλλικό Ινστιτούτο Λάρισας-Γαλλική Πρεσβεία, μέσω της πλατφόρμας IF Cinéma. Πρόκειται να προβληθεί η κωμωδία:
Notre Dame (Γαλλία, Βέλγιο 2019, 88΄) σε σκηνοθεσία Valérie Donzelli. Πρωταγωνιστούν: Valérie Donzelli, Pierre Deladonchamps, Thomas Scimeca, Bouli Lanners.
[bookmark: _GoBack]Υπόθεση: Η Maud Crayon είναι αρχιτέκτονας, μητέρα δύο παιδιών και λόγω μιας τεράστιας παρεξήγησης, νικήτρια του μεγάλου διαγωνισμού του Δήμου Παρισίων για την αναδιαμόρφωση της πλατείας της Notre-Dame… Μεταξύ αυτής της καινούργιας ευθύνης, της πρόσφατης επανασύνδεσής της με τον νεανικό έρωτά της και πατέρα των παιδιών της, τον οποίο δεν καταφέρνει να παρατήσει εντελώς, η Maud Crayon θα βιώσει μια καταιγίδα. Μια καταιγίδα που θα πρέπει να αντιμετωπίσει, για να καταξιωθεί και να απελευθερωθεί.
Ώρα έναρξης προβολής: 20.00.
Είσοδος δωρεάν.

